เครือข่ายเด็กและเยาวชนยื่น พม.รับมือปัญหาลวนลามละเมิดสิทธิช่วงสงกรานต์
เครือข่ายเด็กและเยาวชน ยื่น พม.รับมือปัญหาลวนลามละเมิดสิทธิช่วงสงกรานต์ หวั่นค่านิยมเสื่อม มองเป็นเทศกาลปล่อยผีใครทำอะไรก็ไม่ผิด ผสมโรงด้วยฤทธิ์น้ำเมาขาดสติ ถึงเวลาต้องส่งสัญญาณให้ชัด สงกรานต์ต้องมีขอบเขตไม่ละเมิดสิทธิ4 เม.ย. 2562 ที่กระทรวงการพัฒนาสังคมและความมั่นคงของมนุษย์ (พม.) วทัญญูแสงแก้ว ผู้ประสานงานเครือข่ายเยาวชนป้องกันนักดื่มหน้าใหม่ พร้อมด้วย ภาณุศาสตร์ทองทศผู้ประสานงานเครือข่ายเลิฟแคร์ ณัฐกานต์สังขดีรักษาการประธานสภาเด็กและเยาวชนกรุงเทพมหานครนำเครือข่ายพัฒนาคุณภาพชีวิตมูลนิธิเพื่อน เยาวชนเพื่อการพัฒนาเครือข่ายบางกอกดีจังและนักเรียนนักศึกษากว่า40คนยื่นหนังสือถึง อนุกูล ปีดแก้ว รองอธิบดีกรมกิจการเด็กและเยาวชนพม.เพื่อนำเสนอปัญหาเด็กและเยาวชน ในช่วงเทศกาลสงกรานต์ ที่ไม่ปลอดภัย และเสนอแนวทางการแก้ไข ทั้งนี้เครือข่ายเยาวชนฯ ได้ร่วมกันทำกิจกรรมเชิงสัญลักษณ์ สงกรานต์ เด็กและเยาวชนต้องปลอดภัยให้รองอธิบดีและแกนนำเยาวชนนำป้ายข้อความค่านิยมที่ผิดๆ ในช่วงสงกรานต์ ใส่ลงในกล่องพลาสติก แล้วล็อคกุญแจเพื่อสื่อให้เห็นถึงการร่วมกันหยุดพฤติกรรมไม่เหมาะสมช่วงสงกรานต์ในปีนี้ด้วยวทัญญู กล่าวว่าเทศกาลสงกรานต์ควรเป็นช่วงเวลาแห่งความสุขความอบอุ่นของครอบครัว ญาติพี่น้อง คนที่รักการร่วมรักษาประเพณีอันดีงามแต่ความเป็นจริงกลับพบ ค่านิยมที่ผิดๆ คิดว่าใครจะทำอะไรก็ได้ เป็นเทศกาลปล่อยผีเป็นช่วงเวลาทองของการฉวยโอกาสคุกคามทางเพศเป็นช่วงเวลาแห่งการมึนเมาพบการแสดงออกที่ขาดสติทะเลาะวิวาทการขับขี่ที่ไม่ปลอดภัย ตลอดจนเป็นช่วงเวลากอบโกยโหมทำการตลาดของธุรกิจเครื่องดื่มแอลกอฮอล์ที่จูงใจเด็กและเยาวชน จนกลายสภาพจากสงกรานต์ที่ดีงามกลายเป็นสงกรานต์เสื่อม เสี่ยงและอันตรายอย่างที่สุด ส่งผลให้พ่อแม่ผู้ปกครองมีความห่วงกังวลในความไม่ปลอดภัยของลูกหลานในเทศกาลนี้ปัญหาที่เกิดขึ้นกับเด็กและเยาวชนในช่วงเทศกาลสงกรานต์ นับวันจะทวีความรุนแรงมากขึ้นหากวิเคราะห์ปัญหาอย่างเข้าใจจะพบว่าเกิดจากความคึกคะนองขาดความยับยั้งชั่งใจด้วยความคิดความเชื่อที่ผิดๆไม่เคารพสิทธิของผู้อื่นความอ่อนแอในการบังคับใช้กฎหมายประกอบกับปัจจัยร่วมของปัญหาต่างๆที่เกิดขึ้นมาจากการดื่มเครื่องดื่มแอลกอฮอล์มีทั้งที่เป็นคดีความตกเป็นข่าวใหญ่โตและที่เงียบเฉย บางเหตุการณ์เลยเถิดไปถึงขั้นข่มขืน รุมโทรมตลอดจนการบาดเจ็บและเสียชีวิตกันไปไม่น้อยด้วยอุบัติเหตุและทะเลาะวิวาทอยากฝากไปถึงเพื่อนเยาวชนด้วยว่า สงกรานต์ปีนี้ควรหลีกเลี่ยงของมึนเมาและไปเล่นน้ำในพื้นที่ที่ปลอดจากเครื่องดื่มแอลกอฮอล์ซึ่งปัจจุบันมีแทบทุกจังหวัด ไปกันเป็นกลุ่มๆและช่วยกันเฝ้าระวัง เป็นหูเป็นตาดูแลกันและกัน ยึดหลักการเคารพสิทธิของผู้อื่น ให้เกียรติกันไม่เกินเลยและหลีกเลี่ยงการขับขี่จักรยานยนต์เพราะสถิติสงกรานต์ในทุกๆปีเด็กและเยาวชนบาดเจ็บล้มตายจากอุบัติเหตุโดยมีจักยานยนต์เป็นพาหนะมากที่สุด วทัญญู กล่าวณัฐกานต์กล่าวว่าความดีงามในประเพณีสงกรานต์มีอยู่มากมายแต่มีคนเพียงไม่มากนักที่มาทำให้ความดีงามนั้นเสื่อมถอยลงไปมากเพื่อเป็นการรับมือกับสภาพปัญหาที่เกิดขึ้นในช่วงสงกรานต์เครือข่ายเยาวชนฯขอแสดงจุดยืนและมีข้อเสนอต่อกรมกิจการเด็กและเยาวชนพม.ดังนี้1. มีแนวทางป้องกันและแก้ไขปัญหาการลวนลามคุกคามทางเพศในเด็กและเยาวชนช่วงสงกรานต์ที่จะมาถึงนี้ โดยควรตอกย้ำให้ชัดเจนว่าสงกรานต์ไม่ใช่ช่วงเวลาของการฉวยโอกาสและทำผิดกฎหมายทุกรูปแบบและให้ทุกจังหวัดมีหน่วยงานรับเรื่องร้องเรียนกรณีปัญหาที่เกิดขึ้นกับเด็กและเยาวชนช่วงสงกรานต์ เพื่อประสานการระงับเหตุ ให้ความช่วยเหลือได้ทันกาล2. ขอให้ทุกๆปีมีการสนับสนุนองค์กรเด็กและเยาวชนทั้งสภาเด็กและเยาวชนแห่งประเทศไทยรวมถึงองค์กรกลุ่มเด็กและเยาวชนที่อยู่นอกระบบสภาเด็กฯให้รวมกลุ่มกันรณรงค์ช่วงสงกรานต์ ให้ปลอดจากเครื่องดื่มแอลกอฮอล์และเคารพสิทธิของผู้อื่นรวมถึงทำกิจกรรมในความเท่าเทียมระหว่างเพศและการเคารพสิทธิผู้อื่นในระยะยาวตลอดจนการทำกิจกรรมสร้างสรรค์ห่างไกลจากปัจจัยเสี่ยง และอบายมุขทุกรูปแบบด้วยณัฐกานต์ กล่าวว่า 3. ขอให้เร่งประชาสัมพันธ์ในประเด็นกฎหมายที่เกี่ยวข้องกับสิทธิเด็กและเยาวชน ผลทางกฎหมายของการละเมิดสิทธิ การลวนลามคุกคามทางเพศการขับขี่ที่เสี่ยงและฝ่าฝืนกฎหมาย รวมถึงการ ฝ่าฝืนขายเหล้าให้ผู้ที่อายุต่ำกว่า20ปีการจัดกิจกรรมลดแลกแจกแถมของธุรกิจเครื่องดื่มแอลกอฮอล์เพื่อจูงใจเด็กและเยาวชน ซึ่งผิดกฎหมายทั้งสิ้นเพื่อป้องปรามการกระทำความผิดและ4.ในระยายาวควรบูรณาการกับกระทรวงศึกษาธิการ ให้การเรียนการสอนกิจกรรมในสถาบัน การศึกษาทุกระดับให้ความสำคัญกับเรื่องความเท่าเทียมระหว่างเพศการเคารพให้เกียรติในสิทธิเนื้อตัวร่างกายของผู้อื่น การไม่ใช้ความรุนแรง เพื่อสร้างทัศนคติที่ถูกต้อง ไม่ละเมิดสิทธิอื่น
เครือข่ายเด็กและเยาวชน ยื่น พม.รับมือปัญหาลวนลามละเมิดสิทธิช่วงสงกรานต์ หวั่นค่านิยมเสื่อม มองเป็นเทศกาลปล่อยผีใครทำอะไรก็ไม่ผิด ผสมโรงด้วยฤทธิ์น้ำเมาขาดสติ ถึงเวลาต้องส่งสัญญาณให้ชัด
เครือข่ายเยาวชนป้องกันนักดื่มหน้าใหม่,สงกรานต์,คุกคามทางเพศ